BSD 3-Clause
Atviro kodo licencijos

BSD 3-Clause licencijos vertimas į lietuvių k.

Tai yra neoficialūs BSD 3-Clause licencijos vertimas į lietuvių k. Esant neatitikimų tarp licencijos tekstų anglų ir lietuvių kalbomis, pirmenybė visada teikiama tekstui anglų k. Oficialios licencijavimo sąlygos yra pateikiamos tik angliškame licencijos tekste.

Į lietuvių k. išvertė Paulius Galubickas, 2021-07-29, https://galubickas.lt/kontora/

BSD-3-Clause licencija

Copyright <METAI> <TURTINIŲ AUTORIŲ TEISIŲ TURĖTOJAS>

Modifikuoto ar nemodifikuoto išeities kodo ir binarinio kodo kopijavimas ir naudojimas leidžiamas, jei yra laikomasi šių sąlygų:

1. Platinamose išeities kodo kopijose turi būti pateikiamas aukščiau nurodytas autorių teisių pranešimas, šis sąlygų sąrašas ir žemiau nurodyta išlyga.

2. Platinamos binarinio kodo kopijos turi pateikti aukščiau nurodytą autorių teisių pranešimą, šį sąlygų sąrašą ir žemiau nurodytą išlygą dokumentacijoje ir/ar kitoje medžiagoje, kuri pateikiama kartu su distribucija.

3. Nei autorių teisių turėtojų, nei bendraautorių vardai, pavardės ar pavadinimai negali būti naudojami, siekiant rekomenduoti ar reklamuoti iš kompiuterinės programos išvestinius produktus, neturint tam specifinio, išankstinio, rašytinio leidimo.

ŠI KOMPIUTERINĖ PROGRAMA AUTORIŲ TEISIŲ TURĖTOJŲ IR BENDRAAUTORIŲ YRA SUTEIKIAMA TOKIA, KOKIA YRA, IR JAI NĖRA SUTEIKIAMOS JOKIOS IŠREIKŠTINĖS AR NUMANOMOS GARANTIJOS DĖL JOS TINKAMUMO PREKYBAI IR KOKIAM NORS KONKREČIAM TIKSLUI. JOKIAIS ATVEJAIS AUTORIŲ TEISIŲ TURĖTOJAS AR BENDRAAUTORIAI NEATSAKO UŽ JOKIUS TIESIOGINIUS, NETIESIOGINIUS, ATSITIKTINIUS, SPECIALIUOSIUS, BAUDINIUS AR BET KOKIUS KITUS ATSIRASTI GALINČIUS NUOSTOLIUS, ĮSKAITANT, BET TUO NEAPSIRIBOJANT, NEATSAKO UŽ PAKAITINIŲ PRODUKTŲ AR PASLAUGŲ ĮSIGIJIMĄ, UŽ NEGALĖJIMĄ NAUDOTIS, UŽ DUOMENŲ AR PELNO PRARADIMĄ, UŽ VEIKLOS SUTRIKDYMĄ, NEATSIŽVELGIANT Į TAI, KAS TAI SĄLYGOJO, IR NEATSIŽVELGIANT Į JOKIAS ATSAKOMYBĖS TEISINES TEORIJAS, AR JOS BŪTŲ SUSIJUSIOS SU SUTARTINE, GRIEŽTĄJA AR DELIKTINE ATSAKOMYBE, ĮSKAITANT NEATSARGUMĄ AR KITKĄ, IR KURI KILTŲ DĖL BET KOKIO NAUDOJIMOSI ŠIĄ KOMPIUTERINE PROGRAMA, NEATSIŽVELGIANT NET IR Į TAI, KAD APIE TOKIŲ NUOSTOLIŲ ATSIRADIMO TIKIMYBĘ BUVO INFORMUOTA.